กกต.พาชมโรงพิมพ์บัตรประชามติ มั่นใจปลอมไม่ได้ เผยพร้อมแล้ว 95%
สมชัย พาสื่อ ตรวจโรงพิมพ์บัตรประชามติ แจงระบบรักษาความปลอดภัย 5 ขั้นตอนยืนยันว่าขณะนี้การออกเสียงประชามติที่ กกต.ดำเนินการมีความพร้อมแล้ว 95%25 ก.ค. 2559 สมชัย ศรีสุทธิยากร กรรมการการเลือกตั้ง (กกต.) พร้อมผู้บริหารของสำนักงาน กกต. และสื่อมวลชน เดินทางไปตรวจเยี่ยมการเตรียมความพร้อมการพิมพ์และการจัดส่งบัตรออกเสียงประชามติ ณ โรงพิมพ์ บริษัท จันวาณิชย์ ซีเคียวริตี้ พริ้นติ้ง จำกัด อ.พระสมุทรเจดีย์ จ.สมุทรปราการสมชัย กล่าวว่า การดำเนินการพิมพ์บัตรออกเสียงประชามติได้เริ่มพิมพ์ตั้งแต่วันที่ 25 มิ.ย.-28 ก.ค. 2559 รวม 34 วัน จำนวน 54600000 ฉบับ โดยมีคณะกรรมการกำกับและตรวจสอบการจัดพิมพ์บัตรออกเสียง พร้อมเจ้าหน้าที่ตำรวจในการควบคุมการจัดพิมพ์บัตรตลอด 24 ชั่วโมง และแบ่งการตรวจรับและส่งมอบ โดยให้เจ้าหน้าที่ตรวจรับดำเนินการตรวจรับบัตรออกเสียงประชามติตามวันเวลาที่กำหนด แบ่งเป็น 3 งวด คือ งวดที่ 1 ภายใน 15 วัน นับแต่วันทำสัญญา โดยกำหนดภายในวันที่ 9 ก.ค. 2559 ส่งมอบบัตรออกเสียง 10000000 ฉบับตรวจรับเมื่อวันที่ 8 กรกฎาคม 2559 โดยจัดส่งบัตรออกเสียง แบบพิมพ์และวัสดุอุปกรณ์ ให้จังหวัดทางภาคใต้ ระหว่างวันที่ 18-20 กรกฎาคม 2559สมชัย กล่าวอีกว่า งวดที่ 2 ภายใน 25 วัน นับแต่วันทำสัญญา โดยกำหนดภายในวันที่ 19 ก.ค. 2559 ส่งมอบบัตรออกเสียง รวม 25000000 ฉบับตรวจรับเมื่อวันที่ 18 ก.ค. 2559 โดยจัดส่งบัตรออกเสียง แบบพิมพ์และวัสดุอุปกรณ์ ให้จังหวัดทางภาคตะวันออกเฉียงเหนือ ระหว่างวันที่ 18-22 ก.ค. 2559 ซึ่งขณะนี้อยู่ระหว่างการจัดส่ง และงวดที่ 3 ภายใน 34 วัน นับแต่วันทำสัญญา โดยกำหนดส่งมอบบัตรออกเสียง รวม 1960000 ฉบับ ให้แล้วเสร็จภายในวันที่ 28 ก.ค. 2559 ทั้งนี้ได้ดำเนินการตรวจรับ 2 ครั้ง คือวันที่ 25 ก.ค. 2559 และวันที่ 27 ก.ค. 2559 โดยจัดส่งบัตรออกเสียง แบบพิมพ์และวัสดุอุปกรณ์ ให้จังหวัดทางภาคเหนือ ระหว่างวันที่ 25-27 ก.ค. 2559 และจัดส่งให้จังหวัดภาคกลาง ระหว่างวันที่ 25-28 ก.ค. 2559 นอกจากนี้บัตรออกเสียงประชามติแล้ว ยังมีการส่งบัตรตัวอย่างอีก 500000 ฉบับด้วยสมชัย กล่าวด้วยว่า การที่ กกต.เลือกโรงพิมพ์ จันวาณิชย์ เพราะเป็นโรงพิมพ์ที่มีขีดความสามารถสูง ราคาประมูลประหยัดคุ้มค่า ทั้งนี้ในการพิมพ์บัตรได้พิมพ์บัตรเกินร้อยละ 8 เพราะเนื่องจากบางหน่วยออกเสียงใช้บัตรไม่เต็มจำนวนเล่ม ซึ่งเล่มหนึ่งจะมีจำนวน 20 ใบ จึงต้องส่งไปให้เต็มทั้งเล่ม ซึ่งเป็นเกณฑ์ที่พิมพ์เกินมาเหมือนเช่นทุกครั้งที่จะอยู่ร้อยละ 8-10การพาสื่อฯ มาชมการพิมพ์บัตรและจัดส่งในวันนี้ เพื่อให้เกิดความมั่นใจว่าบัตรไม่สามารถปลอมแปลงได้ และมีการรักษาความปลอดภัยในระดับสูงยิ่ง มีการตรวจการเข้าออก ตรวจนับจำนวนบัตรที่พิมพ์ รวมทั้งในกรณีที่พิมพ์เสีย สมชัย กล่าวสมชัย กล่าวอีกว่า ในการพิมพ์บัตรฯ ได้มีการออกแบบระบบรักษาความปลอดภัยไว้ 5 ขั้น สามารถเปิดเผยกับสื่อฯ ได้ 3 ขั้น อีก 2 ขั้นเป็นความลับที่ กกต.จะใช้ในกรณีการตรวจสอบเมื่อเกิดเหตุบัตรปลอม สำหรับ 3 ขั้นที่เปิดเผยได้ คือ ในบัตรออกเสียงประชามติจะมี 2 สีที่แตกต่างกันในส่วนที่ 1 และ 2 ซึ่งก่อนถึงวันออกเสียงประชามติจะมีเจ้าหน้าที่ กกต.รู้ว่าสีอะไรไม่เกิน 10 คน ทั้งนี้ยืนยันว่า กกต.บางคนก็ไม่ทราบ และประชาชนจะรู้ก็ต่อเมื่อเจ้าหน้าที่กรรมการประจำหน่วยมาตรวจรับบัตรออกเสียงประชามติ
สมชัย พาสื่อ ตรวจโรงพิมพ์บัตรประชามติ แจงระบบรักษาความปลอดภัย 5 ขั้นตอนยืนยันว่าขณะนี้การออกเสียงประชามติที่ กกต.ดำเนินการมีความพร้อมแล้ว 95% 25 ก.ค. 2559 สมชัย ศรีสุทธิยากร กรรมการการเลือกตั้ง
กกต.,บัตรออกเสียงประชามติ,ประชามติ,สมชัย ศรีสุทธิยากร,โรงพิมพ์ บริษัท จันวาณิชย์ ซีเคียวริตี้ พริ้นติ้ง จำกัด